# TKE Ligako 2024ko denboraldia

TKE Ligako 2024ko denboraldia Eusko Label Ligaren hogeita bigarren denboraldia izan zen. Txapelketa ekainaren 29an hasi zen Coruña hiriko uretan eta irailaren 15ean bukatu zen Portugaleten; guztira, 20 estropada jokatu ziren. Aurreko denboraldian Eusko Label Ligako garaikurra bigarren aldiz jarraian irabazi ondoren, Bermeo Urdaibai Arraun Elkartearena izan zen titulua defendatzen saiatu zen trainerua. Lehian San Pedro (lau denboraldi KAE Ligan aritu ondoren) eta Bueu (lehen aldiz) elkartu zitzaizkion, 2023an lehen mailan arraun egiteko txartela lortu zuten elkarteak.
Denboraldi honetako txapelduna, nagusitasun osoz, Urdaibai izan zen berriro ere. TKE Ligaren historian hamargarren aldia izan zen Bou Bizkaia ontziko mutilek garaikurra irabazi zutena eta bidean marka ugari hautsi zituzten: 20 estropadetatik 14tan garaile izan ziren, 227 puntu pilatu zituzten eta txapeldunordea 34 puntura utzi zuten. Zilarrezko postua, hain zuzen ere, Zierbenarentzat izan zen. Galipoek 193 puntu lortu zituzten eta uztailean bermeotarrak gertutik jarraitzea lortu zuten bakarrak izan ziren. Ohorezko txanda, bestalde, Donostiarrak eta Oriok osatu zuten. Azkenik, banderei dagokienez, banaketa zabalagoa izan zen; Urdaibaik 13 bandera eraman zituen herrira, Zierbenak 2, Donostiarrak 2, eta Hondarribiak eta Getariak bana. Ondarroan irabazitako bandera getariarrek lehen mailan irabazi zuten lehenbiziko bandera izan zen.
Sailkapenaren beheko aldean, bestetik, Bueu eta San Pedro arraun elkarteek agur esan behar izan zioten TKE Ligari, lehen mailara igo eta urtebetera. Galiziarrak txapelketako kaskarrenak izan ziren: 18 estropadetatik 13tan motelenak izan ziren eta 24 puntu baino ez zituzten eskuratu. Galiziako Traineruen Ligara zuzenean jaisteko txartela, ondorioz, beraien esku gelditu zen. Sanpedrotarrak, aldiz, azkenaurrekoak izan ziren ligan 41 puntu lortu ostean. Jaitsiera play-offean, baina, ezin izan ziren San Juan eta Ares baino azkarrago aritu eta maila galdu zuten.
Azkenik, CaixaBank Patroi Hoberenaren Saria Gorka Aranberrirentzat izan zen bigarren aldiz jarrain. Podiumean Unax Eizagirrek eta Iñigo Larrinagak lagundu zuten.

## Partaideak

Guztira, 12 elkartek hartu zuten parte hogeita bigarren denboraldian; horietatik 5 bizkaitarrak ziren, beste 5 gipuzkoarrak eta 2 galiziarrak. Aurreko denboraldiarekin alderatuz gero, berritasuna San Pedro eta Bueu elkarteen parte hartzea izan zen, Santurtzik eta Samertolameuk utzitako postuak bete zituztenak.

## Estropadak

Denboraldi honetan 19 bandera eta 20 estropada jokatu ziren.
* Zarauzko Ikurrina Donostiarrako mutilek eraman zuten etxera. Bandera bi jardunalditan jokatu zen eta lehenengo egunean ontzi azkarrena Urdaibairena izan zen arren (bost segundoko tartea atera zion Torrekua II ontziari), denborak gehituta gipuzkoarrena izan zen traineru bizkorrena.

## Sailkapena

* Zarauzko Ikurrina Donostiarrako mutilek eraman zuten etxera. Bandera bi jardunalditan jokatu zen eta lehenengo egunean ontzi azkarrena Urdaibairena izan zen arren (bost segundoko tartea atera zion Torrekua II ontziari), denborak gehituta gipuzkoarrena izan zen traineru bizkorrena.

### Jaitsiera/Igoera play-offa

Kanporaketan bost ontzik hartu zuten parte: TKE Ligako denboraldia 11. postuan amaitu zuen elkarteak, San Pedrok; KAE Ligako txapeldunak, San Juanek, eta hirugarren postuan gelditu zenak, Santurtzik; eta Galiziako Traineruen Ligako ontzi azkarrenek, Aresek eta Chapelak. Bostetik bik baino ez zuten lortuko 2025eko denboraldian lehen mailan aritzeko txartela, San Juanek eta Aresek.
* Pasai Donibaneko mutilek bi estropadetan markatutako denbora 41:17,70-koa izen zen; Areskoek, aldiz, 21:24,18-koa.

## Patroi hoberenaren saria

| Postua | Patroia | Arraun Taldea | Puntuak |
| 1 | Gorka Aranberri | Urdaibai | 156 |
| 2 | Unax Eizagirre | Getaria | 151 |
| 3 | Iñigo Larrinaga | Orio | 132 |
| 4 | Jenaro Zelaia | Ondarroa | 128 |
| 5 | Iñaki Goikoetxea | Lekittarra | 90 |
| 6 | Ioseba Amunarriz | Hondarribia | 87 |
| 7 | Martin Leborán | Cabo da Cruz | 76 |
| 8 | Iker Gimeno | Kaiku | 74 |
| 9 | Arkaitz Diaz | Donostiarra | 73 |
| 10 | Aitor Lazkano | Zierbena | 67 |

## Erreferentziak

* 1 2 3 4 5 6 7 8 9 "2024ko egutegia eta emaitzak". Eusko Label Liga. 2024.05.23
* 1 2 «Urdaibaik irabazi du Eusko Label liga ere» Berria (Noiz kontsultatua: 2022.10.07).
* ↑ «Urdaibaik errekor berria ezarri du, sasoiko hamalaugarren bandera irabazita» Naiz (Noiz kontsultatua: 2024.09.15).
* ↑ «Eusko Label Ligako garaipen marka hautsi du Urdaibaik, hamalau bandera lortuta» Berria (Noiz kontsultatua: 2024.09.15).
* ↑ «Zierbenak denboraldiko bigarren estropada irabazi du» Berria (Noiz kontsultatua: 2024.07.20).
* ↑ «Getariak ezustean irabazi du Ondarroako estropada» Berria (Noiz kontsultatua: 2024.08.24).
* ↑ «Ares, San Juan, Astillero eta Zumaia gorengo mailan lehiatuko dira hurrengo denboraldian» Naiz (Noiz kontsultatua: 2024.09.15).
* 1 2 «Astillero eta Zumaia sailkatu dira Euskotren Ligarako, eta San Juan eta Ares, Eusko Label Ligarako» Berria (Noiz kontsultatua: 2024.09.15).
* ↑ «Gorka Aranberri, 2024ko Eusko Label Ligako patroi onena» Eitb (Noiz kontsultatua: 2024.08.25).
* ↑ "2023ko egutegia eta emaitzak". Eusko Label Liga. 2024.01.26
* 1 2 «Donostiarrak irabazi du Zarauzko Ikurrina» Berria (Noiz kontsultatua: 2024.09.08).
* ↑ (Gaztelaniaz) «Zumaia, fuera del play-off por no realizar la inscripción» Gipuzkoa gaur (Noiz kontsultatua: 2024.09.08).
* ↑ «San Juan eta Santurtzi, Eusko Label Ligarako play-offera; Astillero eta Zumaia, Euskotren Ligarakora» Eitb (Noiz kontsultatua: 2024.09.08).

## Ikus, gainera

* TKE Liga
* KAE Ligako 2024ko denboraldia
* GT Ligako 2024ko denboraldia

## Kanpo estekak

* TKE Ligaren webgunea